  Анжелика Тихонова корреспондент 30-тӥ шуркынмонэ Удмуртиын пилемо улоз. Кот лымы усёз, зороз. Со сярысь элькунысь  пресс-службаез ивортӥз. Тӧл уйин лымшор но шундыӝужан вискысь, нуназе лымшор палась секундскын 8-13 метре пельтоз. Нуназе секундскын 15-18 метрозь кужмояса пельтылоз. Элькунъя уйин но нуназе -3…+2 градус возиськоз, Ижкарын уйин 0…-2, нуназе 0…+2 градус луоз. Уйин куд-ог интыосын бус вӧлскоз. Сюресъёс вылын йӧвалег. Куазез чакласьёс пусъё, матысь уй-нуналэ кот лымы усем но зорем сяна (шуркынмонлы эсэплэн 30-35 процентэз усёз шуыса возьмало), йӧӟектӥсь зор но усьыны быгатоз.  Тодэ вайытом, та арня ӵоже нуналлы быдэ кот лымы усёз но зороз шуыса чаклало.  Тегъёс: Ижкар Гидрометцентр Удмуртия инкуазь лымы  